Diari Oficial de la Generalitat Valenciana


Sumari del DOGV 5574, del 09-08-2007 (2007/10268)

RESOLUCIÓ de 25 de juliol del 2007, del director de l'Institut Valencià d'Estadística, per la que es reobri el termini de presentació de sol·licituds per als perfils 5 i 6 de les beques per a la realització de pràctiques professionals en l'Institut Valencià d'Estadística (IVE), convocades per resolució de 8 de maig del 2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5574

Data del DOGV
:   09-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10864


Data del document
:   25-07-2007

Organisme emissor
:   Institut Valencià d'Estadística

Tipus de document
:   Resolució

Anàlisi jurídica

 Descriptors 

:   * ajuda pública
    * assignació per estudis
    * estadística
    * suport econòmic

RESOLUCIÓ de 25 de juliol del 2007, del director de l'Institut Valencià d'Estadística, per la que es reobri el termini de presentació de sol·licituds per als perfils 5 i 6 de les beques per a la realització de pràctiques professionals en l'Institut Valencià d'Estadística (IVE), convocades per resolució de 8 de maig del 2007. [2007/10065]  
Publicada en el Diari Oficial de la Comunitat Valenciana número 5517, de 22 de maig passat, la Resolució de 8 de maig del 2007, de la directora de l'Institut Valencià d'Estadística, per la que es convoquen beques per a la realització de pràctiques professionals en l'Institut Valencià d'Estadística (IVE), va finalitzar el termini de presentació de sol·licituds el passat dia 8 de juny sense que es rebera cap per als perfils 5 i 6 (tècnic superior En Desplegament d'Aplicacions Informàtiques i tècnic superior en Administració de Sistemes Informàtics respectivament).   
La Direcció General d'Ensenyament de la conselleria de Cultura, Educació i Esport, per resolució de 30 de març del 2006 (Diari Oficial de la Comunitat Valenciana de 20 d'abril) va fixar el calendari escolar del curs acadèmic 2006/2007, determinant la data del 22 de juny del 2007 per a la finalització de les activitats escolars en el nivell de Formació Professional, per la qual cosa resulta evident que els eixits en aquest últim curs acadèmic no han pogut optar a aquesta convocatòria, i els titulats de cursos anteriors al 2006/2007 han preferit altres opcions laborals o formatives.   
No obstant això, amb un nou PVE en fase avançada de tramitació i noves investigacions estadístiques en projecte per a la cobertura dels objectius d'informació que aquest nou Pla pretén abordar, resulta especialment adequat per a la satisfacció de l'interés públic fomentar aquesta línia d'actuació en el nivell de la Formació Professional del camp de la informàtica, contribuint a millorar la competència acadèmica dels Titulats Superiors amb una etapa d'experiència professional en l'àmbit de l'administració pública.   
Convé procedir, per tant, a la reobertura del termini de presentació de sol·licituds només per a aquests perfils, per les raons expressades en el paràgraf anterior i atés que, a més:  
- No hi ha precepte en contra.   
- Es pot continuar sense cap demora la tramitació i resolució de la convocatòria quant als perfils 1 a 4.   
- No hi ha cap subjecte amb la condició d'interessat en el procediment, els drets o expectatives del qual pogueren veure's afectats desfavorablement, pel que fa als perfils 5 i 6.   
- Es permetria als novíssims titulats l'accés immediat a la seua primera experiència professional, millorant al temps la seua formació i facilitant la seua especialització.  
En virtut d'això, i d'acord amb les funcions atribuïdes a l'Institut Valencià d'Estadística en la Llei 5/1990, de 7 de juny, d'Estadística de la Comunitat Valenciana, en la Llei 14/1997, de 26 de desembre, per la que es crea l'IVE, en el Decret 65/1998, pel que s'aprova el Reglament Orgànic i Funcional de l'IVE, i de conformitat amb el que disposa l'article 4.1 del Decret 108/1992, de 6 de juliol, del Govern Valencià, pel que es regula la concessió de beques, i en la Llei 38/2003, de 17 de novembre, General de Subvencions, resolc:   
Primer   
Reobrir, des de l'endemà de la publicació d'aquesta resolució en el Diari Oficial de la Comunitat Valenciana per un període d'un mes, el termini de presentació de sol·licituds per als perfils 5 i 6 (tècnic superior En Desplegament d'Aplicacions Informàtiques i tècnic superior en Administració de Sistemes Informàtics respectivament), previstos en la Base Primera, 2.b) de la Resolució de 8 de maig del 2007, de la directora de l'Institut Valencià d'Estadística, per la que es convoquen beques per a la realització de pràctiques professionals en l'Institut Valencià d'Estadística (IVE), publicada en el Diari Oficial de la Comunitat Valenciana número 5517, de 22 de maig del 2007.   
Segon   
Les bases amb què es resoldrà la seua concessió seran les incloses com a Annex I de la resolució esmentada, disponible en la adreça d'internet "http://www.docv.gva.es/portal/portal/2007/05/22/pdf/2007\_5904.pdf".   
Les beques es regiran pel que disposen les bases de la convocatòria, excepte en el que referix al termini de presentació d'instàncies, i pel Decret 108/1992, de 6 de juliol, del Govern Valencià, pel que es regula la concessió de beques.  
Tercer   
La dotació econòmica de les beques serà sufragada a càrrec del capítol IV, línia S000001 del pressupost de l'IVE per a l'exercici 2007, dins de la dotació total prevista en l'apartat Tercer de la resolució de 8 de maig del 2007 citada.   
Quart   
La present resolució entrarà en vigor l'endemà de la seua publicació en el Diari Oficial de la Comunitat Valenciana.   
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa-Administrativa, la present resolució, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:   
a) El recurs de reposició haurà d'interposar-se davant de l'òrgan que va dictar l'acte, en el termini d'un mes a comptar de l'endemà de la publicació de la present resolució.   
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
València, 25 de juliol del 2007.- El director de l'IVE: Pablo Landecho Campos.